మరిన్ని ఉపాధి అవకాశాలు కల్పించాలినీతి ఆయోగ్ వైస్ చైర్మన్ వ్యాఖ్యలున్యూఢిల్లీ, అక్టోబరు 17: ప్రైవేటు రంగంలో కూడా ఎస్సీ,ఎస్టీలకు రిజర్వేషన్ కల్పించాలన్న ప్రతిపాదనను నీతి ఆయోగ్ వైస్ చైర్మన్ రాజీవ్ కుమార్ తోసిపుచ్చారు. దీనికి తాను వ్యతిరేకినని ఆయన అన్నారు. అయితే మరిన్ని ఉపాధి అవకాశాలు కల్పించేందుకు ఇంకా ఎక్కువ కృషి చేయాల్సి ఉంటుందని ఆయన చెప్పారు. పీటీఐకి ఇచ్చిన ఇంటర్వ్యూలో ఆయన మాట్లాడుతూ, ప్రైవేటు రంగంలో ఉద్యోగాలకు రిజర్వేషన్  ఉండరాదని చెప్పారు. కానీ, ప్రైవేటు రంగంలో కూడా కోటా ఉండాలని పలువురు రాజకీయ నేతలు డిమాండ్ చేస్తున్నారు. ఏటా 60 లక్షల మంది యువతీయువకులు ఉద్యోగాల కోసం ఎదురుచూస్తుంటే...10-12 శాతం మంది యువతకే సర్కారు ఉపాధి కల్పించగలుగుతోందని రాజీవ్ కుమార్ చెప్పారు. కొన్ని రంగాలలో అనేకమంది ఉద్యోగావకాశాలు పొందుతున్నప్పటికీ,  అది పతాక స్థితికి చేరుకుందని, దాని ఫలితంగా సమాజంలోని ఇతర వర్గాల నుంచి ఫిర్యాదులు వెల్లువెత్తుతున్నాయని అన్నారు.  ప్రైవేటు రంగంలో ఉద్యోగ రిజర్వేషన్ ఇవ్వాల్సిందేనని లోక్జనశక్తి అధినేత, కేంద్ర మంత్రి రాం విలాస్ పాశ్వాన్ ఇటీవల గట్టిగా డిమాండ్ చేశారు. కర్ణాటక ముఖ్యమంత్రి సిద్దరామయ్య, బిహార్ సీఎం నితీశ్ కుమార్ ఒక అడుగు ముందుకేసి ప్రైవేటు రంగంలో రిజర్వేషన్ అవసరాన్ని నిరుడు నొక్కి చెప్పారు. ‘‘ఆర్థిక సరళీకరణ జరుగుతున్న ఈ రోజుల్లో ప్రైవేటు రంగంలో కోటా ఇవ్వకపోతే సామాజిక న్యాయం అపహాస్యమవుతుంది’’ అని నితీశ్ వ్యాఖ్యానించారు. అయితే ప్రైవేటు రంగంలో రిజర్వేషన్ను పారిశ్రామిక సంఘాలు తీవ్రంగా వ్యతిరేకిస్తున్నాయి. నైపుణ్యం గల మానవ వనరుల లోటు వల్ల పారిశ్రామికాభివృద్ధిలో ఆటంకాలు తలెత్తుతాయని పారిశ్రామిక వర్గాలు పేర్కొంటున్నాయి.
marinni upaadhi avakaasaalu kalpinchaaliniiti aayog vais chairman vyaakhyalunyuudillii, aktobaru 17: praivetu rangamlo kuudaa essy,esteelaku reservation kalpinchaalanna pratipaadananu neethi aayog vais chairman rajiv kumar tosipuchhaaru. deeniki taanu vyatirekinani aayana annaru. ayithe marinni upaadhi avakaasaalu kalpinchenduku inka ekkuva krushi cheyalsi untundani aayana cheppaaru. ptik ichina interviewlo aayana maatlaadutuu, praivetu rangamlo udyogaalaku reservation  undaraadani cheppaaru. cony, praivetu rangamlo kuudaa kota undaalani paluvuru rajakeeya nethalu demand chestunnaru. eta 60 lakshala mandi yuvateeyuvakulu udyogaala kosam eduruchustunte...10-12 saatam mandi yuvatake sarkaaru upaadhi kalpinchagalugutondani rajiv kumar cheppaaru. konni rangaalalo anekamandi udyogaavakaasaalu pondutunnappatiki,  adhi pataaka sthitiki cherukundani, daani phalitamgaa samaajamlooni itara vargala nunchi firyaadulu velluvettutunnaay annaru.  praivetu rangamlo udyoga reservation ivvalsindenani lokjanasakti adhinetha, kendra mantri raam vilas pashwan iteevala gattigaa demand chesaru. karnaataka mukhyamantri siddaramayya, bihar cm niteesh kumar oka adugu mundukesi praivetu rangamlo reservation avasaraanni nirudu nokki cheppaaru. ‘‘aardhika saralikarana jarugutunna ee rojullo praivetu rangamlo kota ivvakapothe saamaajika nyaayam apahaasyamavutundi’’ ani niteesh vyaakhyaaninchaaru. ayithe praivetu rangamlo reservationnu paarisraamika sanghaalu teevramgaa vyatirekistunnaayi. naipunyam gala manava vanarula lotu valla paarisraamikaabhivrudh aatamkaalu talettutaayani paarisraamika vargaalu perkontunnayi.